Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 307

(33) A második feltétel megvilágítja, hogy a csoportmentesítési rendelet nem alkalmazható abban az esetben, ha a szellemi tulajdonjogot a vevõ adja át a szállítónak, tekintet nélkül arra, hogy a szellemi tulajdonjog a gyártás vagy a forgalmazás módjára vonatkozik-e. A csoportmentesítési rendelet nem alkalmazható olyan, a szállító részére történõ szellemi tulajdonjog átruházására vonatkozó megállapodásra, amely esetleges korlátozásokat tartalmaz a szállító által végrehajtott értékesítések tekintetében. Ez azt jelenti, hogy különösen az olyan alvállalkozói szerzõdés, amely know-how átadását tartalmazza az alvállalkozó részére 12, nem tartozik a csoportmentesítési rendelet alkalmazásának hatálya alá. A csoportmentesítési rendelet azonban vonatkozik azokra a vertikális megállapodásokra, amelyek alapján a vevõ csupán termékleírást ad a szállítónak, meghatározva a szolgáltatandó árukat vagy szolgáltatásokat.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes